b'\n_START_ARTICLE_\nPahkaj\xc3\xa4rvi (Laitila)\n_START_SECTION_\nMaantiede\n_START_PARAGRAPH_\nJ\xc3\xa4rven pinta-ala on 24 hehtaaria ja se on 900 metri\xc3\xa4 pitk\xc3\xa4 ja 300 metri\xc3\xa4 leve\xc3\xa4. Siihen laskee kahdeksan suo- tai mets\xc3\xa4ojaa, joista yksi tuo Valkkisj\xc3\xa4rven ja Lampsj\xc3\xa4rven vedet. J\xc3\xa4rven luusua sijaitsee j\xc3\xa4rven pohjoisrannalla, josta saa alkuunsa 3,8 kilometri\xc3\xa4 pitk\xc3\xa4 Pahkaj\xc3\xa4rvenoja, joka yhtyy Malvanjokeen._NEWLINE_J\xc3\xa4rvell\xc3\xa4 on 2,2 kilometri\xc3\xa4 rantaviivaa ja sen ranta on puoliksi suota ja puoliksi kallio- ja moreenipohjaista mets\xc3\xa4maastoa. It\xc3\xa4- ja pohjoisrannoille on rakennettu loma-asuntoja, joille johtaa tiet Laitilasta.'